දෙමළ ජනතා ඉල්ලීම්වලට රනිල් ඇහුම්කන් දීම අගය කරනවා සහාය දෙන බව කියන්න කල් වැඩියි
ජනාධිපතිවරණය සඳහා පොදු අපේක්ෂකයකු ඉදිරිපත් කිරීමේ උත්සාහයට ඉලංකෙයි තමිල් අරුසු කච්චි පක්ෂය අනුබල නොදෙන බවත් එවැනි අපේක්ෂකයකුට සහාය පළකිරීමක් නොකරන බවත් ප්රකාශ කරන එම පක්ෂයේ නායක එස් ශ්රීධරන් මන්ත්රීවරයා දෙමළ ජනතාවගේ අයිතීන් සුරකින අයකුට සහාය දීමට තීරණය කරන බව ඊයේ 29 දා කිළිනොච්චියේදී පැවසීය කිළිනොච්චියේදී මාධ්ය හමුවකට එක්වෙමින් ශ්රීධරන් මන්ත්රීවරයා ප්රකාශ කළේ ජනාධිපතිවරණයට දෙමළ පොදු අපේක්ෂකයකු ඉදිරිපත් කිරීමෙන් පසුව දෙමළ ජනතාවට වර්තමානයේදී ලැබෙන සැලකිලි පවා අහිමි වී යන බවයි මේ නිසා මෙවර ජනාධිපතිවරණයට ප්රධාන දේශපලන පක්ෂවලින් නාමයෝජනා ලබාදෙන අපේක්ෂකයන් සමග සාකච්ඡා කොට ඔවුන් අතරින් දෙමළ ජනතාව පිළිගන්නා ෆෙඩරල් ක්රමයට සමාන පාලන බලයක් හා දෙමළ ජනතාවගේ අයිතිවාසිකම් සුරැකීමට පොරොන්දු වන අපේක්ෂකයාට සහාය ලබා දෙන බව හෙතෙම කියා සිටියේය වත්මන් ජනාධිපති රනිල් වික්රමසිංහ මහතාට සහාය ලබාදීමට යම් අපේක්ෂාවක් ඇත්දැයි මාධ්යවේදියකු මන්ත්රීවරයාගෙන් විමසූ විට මන්ත්රීවරයා කියා සිටියේ තවමත් ඔහු දෙමළ ජනයාගේ ඉල්ලීම්වලට ඇහුම්කන් දීම තම පක්ෂය විසින් අගය කොට සලකන බවයි රනිල් වික්රමසිංහ ජනාධිපතිවරයාට තම පක්ෂයේ සහාය ලබා දෙන්නේ යැයි ප්රකාශ කිරීමට තවමත් වේලාසන වැඩි බවද ඔහු සඳහන් කළේය අගෝස්තු මස 10 හා 11 යන දිනවලදී ඉලංකෙයි තමිල් අරුසු කච්චි පක්ෂයේ මධ්යම කාරක සභා රැස්වීම් පැවැත්වෙන බවත් එහිදී පක්ෂය සහාය ලබා දෙන අපේක්ෂකයා ගැන තීන්දුවක් ගන්නා බවත් එම මධ්යම කාරක සභා රස්වීම්වලින් අනතුරුව පක්ෂයේ මතවාදය ප්රකාශ කරන බවත් ශ්රීධරන් මන්ත්රීවරයා මෙහිදී වැඩිදුරටත් පැවසීයදිනසේන රතුගමගේ